Den Vest-Sjællandske Avis, 1839-07-30
Frankrigs Gesandt i Konstantinopel til Conseilspræsidenten: Therapia den 8de Julii. Porten har modtaget den Efterretning, at et Slag er leveret i Nærheden af Aleppo, og at den Tyrkiske Armee er ska skeede get. Ruinerne af den ere gaaede tilbage over Grændsen, og man taler ikke om, at den Ægyptiske Armee har forfulgt dem." Fra Konstantinopel skrives under 8de Julii. Man er her i den største Bestyrtelse og frygter det Værste; Hafis Pascha har tabt et Slag, som Jbrahim har leveret ham imellem Aleppo og Euphrat. Jbrahim Pascha, som bestandig stod i Frygt for, at Syrien vilde insurgere ved den Ottomanniske Armees Nærværelse, har angrebet den Tyrkiske Armee og efter en kort Fægtning adsplittet den. Tyrkerne have opført sig jammerligt: de toge strax efter den første Kanonade Flugten, og Hafis Pascha var neppe i Stand til at frelse eller samle Trediedelen af sin Armee. Dette Slag er afgjort, og sætter den unge Sultans Throne i Fare. Dette er dog ikke det Værste, som Porten skulde erfare, en anden Efterretning og af meget større Vigtighed og farligere i sine Følger er til samme Tid indtruffen, og synes at overskride Maalet for det Onde. Capudan Pascha har nemlig tilbageviist den ham af Porten givne befaling ikke et seile videre, og svaret, at han modtog ingen befaling af Chosrew Pascha, at han i ham seer en Forræder imod den høie Port, som ikke alene havde villet overlevere sin Herre til Fjenden, men endog forgiftet ham. Han vilde ikke have Noget med Portens nuværende Regjering at bestille, og han foretrak heller at gaae over til Mehemed Alt, som dog besidder reen musselmansk Sindelag. Han har ikke ladet det blive ved Trudsler alene, men han har begivet sig til Candia, for at stille den ham anbetroede Flaade under Mehemed Alis Commando. Den Franske Admiral Lalande, som ligger med nogle Linieskibe ved Dardanellerne, har ikke hindret Capudan Pascha, ifølge denne Erklæring, at løbe ud, dog har han forlangt, at han skulde begive sig til Rhodus for der at communicere med Mehemed Ali. Denne Opfordring har Capudan Pascha fulgt, og ledsaget af et Fransk Krigskib taget hiin Retning. Man kan let tænke, hvilken Sensation en saadan Efterretning giør, da man ikke veed, om et saadant Frafald kan drage flere med sig, og Porten derved komme til at staae ganske blottet. Det Eneste, som endnu indgyder den Mod, er, at HafiPascha, som af Capudan Pascha er bleven opfordret til at følge hans Exempel og ogsaa gaae over til Ægypterne, paa det Bestemteste har vægret sig derfor. Divanet er fast i sin Bestemmelse, og det er bleven besluttet (den 8de) at sende en Gesandt til Capudan Pascha, for at give ham de nøiagtigste Details over Sultanens Død og tillige den Forsikkring, at han er død en naturlig Død, og dernæst at opfordre ham til at vende tilbage til sin Pligt. Lord Ponsonby har afsendt en Expresse til Capitain Walker, for at anmode ham om at forlade den Tyrkiske Flaade, dersom Capudan Pascha iværksætter sine forræderske Hensigter. Desuden er en Befuldmægtiget afsendt til Alexandrien, som skal bringe Mehemed Ali Fredsforslag. – Fra Salonichi beretter man, at denne Stad befæstes stærkt imod Søsiden og bliver forsynet med Skyts. Det er, som om man frygtede et Angreb paa den fra Ægypten, for at række Utilfredsheden i Albanien og Macedonien Haand, hvilken Frygt ikke synes overflødig, dersom Krigen Syrien antager en alvorlig Charakteer. Conscriptionen vedvarer med Strenghed i Macedonien. Alle Mandfolk over 15 Aar tages til Nationalmilitsen, og paa Landet udskriver man Alle mellem 15 og 35 Aar til Armeen. Det sammenskrabede Mandskab bliver bestandig meget svækket ved talrige Desertioner til Bjergene, hvorfra Flygtningerne true den offentlige Sikkerhed. Mustapha Nuri Pascha har bragt et betydeligt Antal Albanesere til Salonichi. Men de begynde at kuurre og true med Magt, hvorved det let kan skee, at et Udbrud af Utilfredshed følger i Salonichi. - Den derværende Græske Consul er i stedsevarende Conflict med det Tyrkiske Politie. Han har for nylig foretaget sig en Lystreise, som Tyrkerne tillægge et politisk Øiemed til Skade for dem, idet de ville bemærke, at han havde megen Omgang med Folk, der vare mistænkelige som Mehemed Alis Emissairer.